NaiveNeuron/SloPal huggingface dataset:
Šefčík, Marek, poslanec NR SR (2021-07-02):
Ďakujem za slovo. Pán Takáč, vy ste spomínali, že viete, prečo tí lesníci odišli a že aj tak by sme si schválili svoje a tak ďalej. Ja som, ja som tam bol na tom, na tej konferencii a mňa táto téma zaujíma, hoci nie som odborník v tej oblasti, priznávam, ale národné parky, to sú naše bohatstvo a ja som práve chcel, a preto som tam šiel, aby som si vypočul odborníkov aj z tej druhej strany. Tých lesníkov. A boli tam, ja som to zažil, videl som, ako sa ostentatívne zdvihli a odišli. Čiže voláte na jednej strane po diskusii aj z tej druhej strany je priestor, ministerstvo vytvorilo priestor pre nich a hovorím ešte raz, ja som ta kvôli tomu išiel, aby som ich počúval, a oni odídu. Tak aká to je potom diskusia? Bolo tu už spomínané, že táto diskusia, nielen spoločenská, ale aj odborná, trvá niekoľko desiatok rokov. Takže ja si nemyslím, že o tejto téme sa diskutuje teraz chvíľu. Áno, bude to možno posunuté do... cez prvé čítanie do druhého a v lete budú možno nejaké ďalšie, bude možno bežať ďalšia diskusia. Pred druhým čítaním sa, počítam, rozvíri znova takáto diskusia, ale hovorím, treba, treba chcieť diskutovať, nie odísť, keď je nejaké diskusné fórum. Ďakujem.
Laššáková, Jana, podpredsedníčka NR SR (2014-10-23):
Pán poslanec, doplňujúcu otázku, nech sa páči, máte na to dve minúty.
Bugár, Béla, podpredseda NR SR (2019-05-10):
Vyhlasujem rozpravu o tomto bode programu za skončenú. Pán minister, nech sa páči, pár minút ešte máte.
Šefčík, Marek, poslanec NR SR (2020-07-24):
Mojou povinnosťou nie je hovoriť, môžem počkať, kým ma začnete počúvať. (Reakcie z pléna.) Nikto, nikto nie je bez chyby, ani ja, ani vy, ani pán premiér. Vyčítajú vám, že ste, aj premiér to povedal, že ste osemnásť rokov kryli chrbát niekomu v SMER-e a nepoukazovali ste na žiadne kauzy. Nehnevajte sa, ale od vás tie slová, ktoré ste tu povedali, sú veľmi-veľmi neúprimné. Ja sa chcem dotknúť nie starých vecí, ale to, čo ste urobili včera. Viete, kde ste boli včera? A viete, jak ste tam boli oblečený? Boli ste oblečený v tričku svojej strany. Vaša limuzína parkovala v zákaze parkovania, v zákaze zastavenia teda, boli ste v Holíči, áno, u nás v meste a neviem, či ste tam boli ako podpredseda Národnej rady, áno? Zberali ste hlasy so svojou partiou pre HLAS, zberali ste podpisy pre HLAS. Tak neviem, či sa takto môžte vyvážať a stáť, kamarát mi to poslal, že, aha, Pellegriniho limuzína stojí v zákaze zastavenia, kde bežne policajti dávajú papučky. Ja som z toho mesta, viem, čo ste tam robili, fotili ste sa v tom tričku, takže od vás to je, mimoriadne neúprimne vyznievajú tie slová, keď si na svoju súkromnú akciu... (Reakcia z pléna.) Nie? Nie je to tak? Nie je to tak? Áno, presne je to tak. Ďakujem.
Ďuriš Nicholsonová, Lucia, podpredsedníčka NR SR (2017-12-08):
Pán spravodajca, chcete niečo dodať? Nie. Nie je tomu tak. Prerušujem rokovanie o tomto bode programu, želám vám všetkým pekný víkend. (Prerušenie rokovania o 14.02 hodine.)
Mičovský, Ján, poslanec NR SR (2014-05-13):
Ďakujem za slovo. Vážený pán predseda, dovolím si teda preformulovať svoj návrh asi v takomto zmysle, že vás prosím, aby na 35. schôdzi Národnej rady Slovenskej republiky bol zaradený do programu bod, v ktorom sa plénum bude zaoberať návrhom na uznesenie, ktorým by sme vyslovili uznanie, verejné uznanie starostke obce Devín pani Ľubici Kolkovej za to, že svojím osobným príkladom nám verejne, veľmi kultivovane a jednoznačne ukázala, ako je možné v našej krajine bojovať proti tomu, aby sa tu nešíril mrak netolerancie, nenávisti, neúcty k histórii a neúcty k obetiam, ktorých je naša história plná. Odôvodnenie, ako som povedal, nevidím nutné. Dôležité je, aby sme konali zodpovedne a pokúsili sa byť pre občanov tejto republiky príkladom. Ďakujem.
P. Paška, predseda NR SR: (2008-09-23):
(Hlasovanie.) 135 prítomných, 109 bolo za, 3 proti, 22 sa zdržalo, 1 nehlasoval. Konštatujem, že máme súhlas, pán spravodajca, takže poďme hlasovať o návrhoch.
Bugár, Béla, podpredseda NR SR (2016-12-01):
Takže, vážené panie poslankyne, vážení páni poslanci, nasleduje hodina otázok . Poslanci písomne dovčera do 12. hodiny položili 13 otázok na predsedu vlády a 25 otázok na členov vlády. Overovatelia schôdze vyžrebovali ich poradie a upozorňujem, že na otázky poslancov, ktorí nie sú prítomní v rokovacej sále, samozrejme, tak ako aj v minulosti, sa neodpovedá. Panie poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním ale poveril podpredsedu vlády a ministra vnútra Roberta Kaliňáka, ktorého prosím, aby oznámil, kto z členov vlády bude odpovedať na otázky za neprítomných členov vlády. Pán podpredseda, nech sa páči.
Valášek, Tomáš, poslanec NR SR (2021-11-23):
Vďaka. Mal byť u vás. Môžem ho aspoň dokončiť? A zistím, čo sa stalo.
V. Veteška, podpredseda NR SR: (2006-08-01):
Pán Ľuboš Micheľ.
T. Cabaj, podpredseda NR SR: (2010-06-10):
Pán spravodajca chce zaujať stanovisko?
Matovič, Igor, poslanec NR SR (2014-11-09):
Pán predseda, som ochotný z vlastných peňazí teraz do hodiny kúpiť...	(Prerušenie vystúpenia predsedajúcim.)
Brixi, Otto, poslanec NR SR (2014-11-09):
Ďakujem pekne, pani predsedajúca. Pán Frešo, ak by to, čo ste teraz povedali vy, povedal ktokoľvek iný, tak by som to bral možno vážne, ale tento váš prejav bol nanajvýš, ale nanajvýš úbohý, a preto si skúsim zachovať aspoň takú elementárnu mieru inteligencie. Pán Frešo, aké vy máte morálne právo dnes tu vystupovať? Pán Frešo, vy ste predseda strany, ktorá sa vám rozsypala pod rukami, predseda strany, ktorý ju pochoval a o ktorom väčšina členov vrátane, pán Frešo, tých košických hovorí, že je diletant a neschopák, pán Frešo. O kom vy tu dnes rozprávate? O akej morálke? Pán Frešo, ja vás do Košíc veľmi srdečne pozývam, lebo, tak ako tu už povedal pán Novotný, Košičania majú aj na vašu stranu jasný názor a ten opakovane prejavujú vo voľbách. Výsledok toho je ten, že nikdy nemáte viac ako 1,5 alebo 2 %. To si Košičania myslia o vašej robote, pán Frešo. Rád by som vám povedal, že, áno, je pravdou, že SMER robí aj chyby, a ak sa chcete so mnou baviť o tom, že kto tu prešiel viac domácností, tak ja by som vám rád povedal, že ja som ich prešiel za ostatné dva týždne od dverí k dverám cez päťtisíc, pán Frešo. A je pravdou, že ľudia hovoria, áno, SMER tu je a SMER robí aj chyby. Ale na rozdiel od vašej strany ten SMER aspoň poznajú a na rozdiel od vašej strany tomu 
SMER-u sú ochotní uveriť. Ďakujem pekne. (Potlesk.)
V. Veteška, podpredseda NR SR: (2005-05-17):
Pristúpime teraz k prvému čítaniu o vládnom návrhu zákona, ktorým sa mení sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z. z. Vládny návrh zákona ste dostali ako tlač 1114. Návrh na jeho pridelenie na prerokovanie výborom máte v rozhodnutí č. 1123. Prosím ministra zdravotníctva Slovenskej republiky pána Rudolfa Zajaca, aby návrh zákona uviedol.
J. Blanár, poslanec: (2005-11-08):
K. Mitrík, poslanec: Ďakujem pekne.
Blanár, Juraj, podpredseda NR SR (2022-04-28):
Ďalší s faktickou poznámkou pán poslanec Eduard Kočiš.
Paška, Pavol, predseda NR SR (2013-09-06):
Hlasujeme. (Hlasovanie.) 137 prítomných, 130 bolo za, 6 sa zdržalo, 1 nehlasoval. Návrh sme pridelili výborom a určili gestorský výbor a lehoty na jeho prerokovanie. Pán poslanec Kováčocy uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Je to tlač 601.
Horváthová, Eva, poslankyňa NR SR (2023-03-15):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovaniu, prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre pôdohospodárstvo a životné prostredie, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby výbory prerokovali predmetný návrh zákona v druhom čítaní vo výboroch do 26. apríla 2023 a v gestorskom výbore do 28. apríla 2023.
Vašečka, Richard, poslanec NR SR (2020-03-24):
Vážený pán predseda, vážený pán minister, kolegyne, kolegovia, dovoľte, aby som predniesol informáciu spomínaného výboru. Predseda Národnej rady Slovenskej republiky rozhodnutím z 24. marca 2020 č. 15 pridelil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 30), na prerokovanie Výboru Národnej rady Slovenskej republiky pre vzdelávanie, vedu, mládež a šport v termíne ihneď. Výbor Národnej rady Slovenskej republiky pre vzdelávanie, vedu, mládež a šport prerokoval predložený návrh vlády na skrátené legislatívne konanie na svojej 2. schôdzi a uznesením z 24. marca 2020 č. 3 jednomyseľne odporúčal Národnej rade Slovenskej republiky schváliť návrh vlády na skrátené legislatívne konanie o spomínanom vládnom návrhu zákona. Ďakujem, skončil som, prosím, otvorte rozpravu, pán predseda.
Dostál, Ondrej, poslanec NR SR (2019-02-06):
Pani poslankyňa Milanová, priznám sa, že som spozornel, keď si povedala, že nechceš iba kritizovať, ale chceš aj pochváliť. A teda pochválila si dva body novely, tak som sa na ne lepšie pozrel a musím konštatovať, že tak na 50 % s tebou súhlasím. Dnes je v § 9a ods. 3 ustanovenie: „Spustenie štátnej vlajky pri štátnom smútku trvá v čase určenom v rozhodnutí vlády Slovenskej republiky.“ Kolegovia z SNS tam navrhujú doplniť, že spustenie vlajky, štátnej vlajky na pol stožiara pri štátnom smútku, čiže navrhujú tam doplniť slová do „pol stožiara“. To je naozaj veľmi užitočná zmena zákona, pretože dnes, teda neviem, či sa tie vlajky spúšťajú na trištvrte alebo na štvrtinu, alebo že bez toho, aby nebolo v zákone napísané, že na pol stožiara, tak by, tak by to asi nevedeli, že sa vlajka spúšťa na pol stožiara. Takže ale áno, s týmto možno súhlasiť. Neviem, či kvôli tomu treba alebo preto treba novelizovať zákon, ale to je tak asi jediné ustanovenie, ktoré možno považovať za nejako zmysluplné. Už aj pokiaľ ide o to spievanie, spievanie hymny, tak to ustanovenie je problematické. Tvári sa, že sa tam iba dopĺňa spievanie, ale v skutočnosti je tam zakuklené aj, aj niečo iné. Ja sa k tomu vrátim vo svojom, vo svojom vystúpení. Určite ten bod 4, ktorý rieši štátne hymny alebo teda cudzie štátne hymny, nie je niečo, čo by si zaslúžilo pochvalu.
M. Vášáryová, poslankyňa: (2009-10-30):
Dovolím si ešte upozorniť, že aj včerajším schválením zlej implementácie európskej smernice poškodzujeme mladých podnikateľov na internete. Včera som sa s nimi stretla, ich reakcia na včerajšie schválenie koalíciou tejto implementácie je alarmujúca.
B. Bugár, podpredseda NR SR: (2004-02-03):
(Hlasovanie.) Prítomných 132 poslancov, za návrh hlasovalo 132 poslancov. Konštatujem, že Národná rada schválila body 2, 4, 6, 7, 8, 9 a 12 zo spoločnej správy. Nech sa páči, pán poslanec.
R. Raši, minister zdravotníctva SR: (2008-11-25):
Čiže mrzí ma, pán poslanec Markovič, ktorý má funkciu Novotného reproduktora (smiech v sále), naozaj nemôžete rozumieť ani podstate veci, pretože ste sa v živote s pacientmi nestretli. Ale mrzí ma aj, pani poslankyňa Sabolová, ktorá naozaj sa dlho venujete zdravotníctvu, že vôbec ste nepochopili podstatu operačného strediska Záchrannej zdravotnej služby. My pridávame operačnému stredisku Záchrannej zdravotnej služby, to nie sú sanitky súkromné, ktoré... (Reakcie z pléna.) Dobre. Operačné stredisko Záchrannej zdravotnej služby zabezpečuje plnohodnotnú a nepretržitú prevádzku... (Reakcie z pléna.) Dobre, ak môžem pokračovať, ďakujem pekne. Zatiaľ nie, pán poslanec Novotný. Chcel by som sa vrátiť už len na úplný začiatok, keď pán poslanec Novotný, pán predseda výboru, povedal o diagnóze zdravotníctva. Tak diagnóza je úplne jasná, je to zhubná diagnóza, malígna a zákerná choroba a to, bohužiaľ, táto choroba, ktorá zasiahla celý zdravotný systém, touto chorobou bola predchádzajúca vláda. Naozaj s veľkými ťažkosťami tento systém môže prežiť, lebo zasiahla ju vo forme rakovinových buniek malígnych a je rozosielaná vo forme metastáz. A naozaj ju treba iba radikálne eradikovať, eliminovať a odstrániť a dúfam, že naši občania, tí, ktorí na základe rozhodnutí predchádzajúcej vlády prežijú, sa vo voľbách rozhodnú a tieto následky odstránia. Ďakujem pekne. (Potlesk.)
D. Lipšic, poslanec: (2007-09-11):
Prvý návrh je, aby Národná rada požiadala vládu Slovenskej republiky predložiť do 30 dní správu o rokovaní predstaviteľov vlády so zástupcami dôchodcovských správcovských spoločností o novele zákona o sociálnom poistení. Informácie ukazujú, že vláda sa chce dohodnúť s DSS-kami, ale na úkor sporiteľov, čiže aby boli DSS-ky rady, aby bola Sociálna poisťovňa rada, ale aby sa schválila novela zákona o sociálnom poistení tak, že bude škodiť sporiteľom, ktorí si odkladajú v druhom pilieri. Myslím, že by parlament mal mať vedomosť o tom, akým spôsobom vláda rokuje poza chrbát svojich občanov. Druhý návrh, pán predseda, vás poprosím, keby som tiež dostal naň čas, je tiež žiadosť Národnej rady vláde, prečítam ju. (Prerušenie vystúpenia časomierou.)
Šeliga, Juraj, podpredseda NR SR (2021-02-03):
S reakciou, pán poslanec Herák, nech sa páči.
Grendel, Gábor, podpredseda NR SR (2020-11-03):
Prezentujme sa a hlasujme. (Hlasovanie.) Prítomných 110 poslancov, za 106, proti nikto, zdržali sa 3, nehlasovalo 1 poslanec. Konštatujem, že sme schválili tento návrh.
Marosz, Ján, poslanec NR SR (2019-04-03):
Ďakujem. Pán predseda, prosím, dajte hlasovať o tom, že Národná rada prerokuje návrh zákona v druhom čítaní.
Paška, Pavol, predseda NR SR (2012-06-22):
Pán minister, chcete zareagovať na...? Zapnite, prosím vás, pána ministra zahraničných vecí!
Kočiš, Eduard, poslanec NR SR (2020-12-17):
Ďakujem za slovo, pán predsedajúci. Pani kolegyňa, rozprávali ste, že tento zákon, aj keď nie je podľa vášho osobného názoru príliš kvalitný, nakoniec nebude roztvárať tie povestné sociálne nožnice a že minister práce, sociálnych vecí a rodiny Krajniak vlastne sľúbil alebo dal verejný prísľub, že cez toto sito vlastne týchto 47-tisíc detí neprepadne a že tento zákon bude ešte kvalitatívne dopracovaný a bude jednoducho uvedený na pravú mieru. Tak ja sa len chcem opýtať, ak tento zákon nie je dobrý, nie je kvalitný, nie je prepracovaný, prečo vlastne tento zákon ideme schvaľovať? Počkajme, nech ministerstvo práce, sociálnych vecí a rodiny dá tento zákon do takej podoby, aby bol úplne legislatívne a hlavne sociálne v poriadku, a potom tu nemusia vznikať úplné vášne ohľadne brania, nebrania, je to sociálne, je to asociálne. Proste úplne by sme sa týmto argumentom vyhli a nebolo by to nutné, tieto veci, tuná riešiť. Rozprávali ste, že ak by tento zákon bol prijatý s pripomienkami pani prezidentky, vznikla by tu určitá skupina obyvateľov, určitá skupina detí, ktorých rodičia by mali nárok aj na daňový bonus, aj na obed zadarmo. Podľa môjho názoru je to úplne jedno, keď rodič dieťaťa, pracujúci rodič dieťaťa, ktorý pracuje naozaj a nevyciciava tento sociálny systém, má nárok na daňový bonus. Prečo by nemohol dostať aj obed zadarmo? Ten rodič dieťaťa, ktorý pracovať nechce, nie že si prácu nájsť nemôže z objektívnych príčin, ale nechce pracovať, nebude mať nárok na tento daňový bonus, ale obed zadarmo nech dostane. Nerozlišujme kategóriu A kategóriu B alebo kategóriu D a kategóriu E, je to absolútne jedno. Sociálny zákon v prospech rodiny je iba vtedy, ak bude platiť pre všetky rodiny rovnako.
Kamenický, Ladislav, poslanec NR SR (2015-09-22):
Ďakujem. Vážený pán predseda, v rozprave vystúpili dvaja poslanci, ja a pán poslanec Vašečka, ktorí podali dva pozmeňujúce a doplňujúce návrhy. Pán predseda, teraz budeme hlasovať o bodoch zo spoločnej správy 1 až 24 s odporúčaním gestorského výboru schváliť.
Bugár, Béla, podpredseda NR SR (2016-10-21):
Prezentujme sa a hlasujme o návrhu, teda o vládnom návrhu zákona. (Hlasovanie.) Prítomných 139 poslancov, za 135, zdržali sa 4. Konštatujem, že sme schválili vládny návrh zákona. Vážené panie poslankyne, vážení páni poslanci, vzhľadom k tomu, že ústavnoprávny výbor, ktorý je gestorským výbor, dokončil spoločnú správu k rokovaciemu poriadku, podávam návrh, aby sme začali teraz rokovať a pokračovali v rokovaní o návrhu rokovacieho poriadku. Je všeobecný súhlas? (Reakcia pléna.) Nie. Prezentujme sa a hlasujme o tomto návrhu. (Hlasovanie.) Prítomných 138 poslancov, za 85, proti 45, zdržali sa 7, 1 nehlasoval. Konštatujem, že návrh sme schválili, preto pristúpime k druhému čítaniu. Pani, áno, nech sa páči, poslankyňa Remišová, procedurálny návrh.
Grendel, Gábor, podpredseda NR SR (2021-09-16):
Ďakujem, pán poslanec. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Jeden pán poslanec. Pán poslanec Martin Borguľa. Končím možnosť prihlásiť sa ústne do rozpravy. Nech sa páči, pán poslanec, máte slovo.
Kollár, Boris, predseda NR SR (2022-11-08):
Prezentujme sa a hlasujeme. (Hlasovanie.) Prítomných 139, za 97, proti 4, zdržalo sa 34, nehlasovali 4. Konštatujem, že tento návrh zákona prerokujeme v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Laššáková, Jana, podpredsedníčka NR SR (2014-12-10):
Ďakujem pekne. Na vystúpenie pani poslankyne s faktickou poznámkou sa hlási pani poslankyňa Mezenská, ale, ako som uviedla, dovoľte, aby som prerušila rokovanie, vyhlásila obedňajšiu prestávku. A poobede budeme pokračovať správou o hodnotení plnenia pravidiel rozpočtovej zodpovednosti (bod 127) a potom budeme pokračovať ďalej faktickou poznámkou pani poslankyne a potom vystúpi pán poslanec Přidal. Takže dobrú chuť vám prajem. (Prerušenie rokovania o 12.58 hodine.) (Pokračovanie rokovania o 14.00 hodine.)
Laššáková, Jana, podpredsedníčka NR SR (2012-08-07):
Pán poslanec, poprosím vás hovorme k zákonu o sociálnom poistení. Nie o bájkach a čo bolo. Dobre?
Benčík, Ján, poslanec NR SR (2022-03-17):
Ja tiež, tiež by som iba zareagoval ešte na dodatočne na pani poslankyňu Sakovú, ktorá povedala, že tu existuje nejaká vládna objednávka na prenasledovanie či kriminalizáciu opozície. Ja vás trochu poopravím, pani Saková, tu neexistuje teda vládna, ale spoločenská objednávka, a nie na kriminalizáciu opozície, ale na vysporiadanie sa s nešvármi, s korupciou, zneužívaním svojho postavenia vo funkcii, ktorého sa vlád... vlády SMER-u dlhodobo dopúšťali. (Reakcia z pléna.) Hlasovanie – dnes o jedenástej, ak môžem poprosiť.
Hrušovský, Pavol, podpredseda NR SR (2011-03-24):
Hlasujeme, páni poslanci. (Hlasovanie.) 145 prítomných, 78 za návrh, 66 proti, 1 sa zdržal. Národná rada návrh skupiny poslancov Martina Fronca, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 131/2002 Z. z. o vysokých školách, schválila. Teraz poprosím, aby z poverenia výboru pre obranu a bezpečnosť pán poslanec Fronc predložil Národnej rade návrhy hlasovaní k prerokovávanému vládnemu návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 569/2005 Z. z. o alternatívnej službe v čase vojny a vojnového stavu v znení neskorších predpisov , ktorý prerokovávame ako tlač 166. Pán poslanec, nech sa páči, prosím o návrhy.
Fico, Robert, poslanec NR SR (2021-12-09):
Ďakujem pekne. Pán predseda, dámy a páni, dovoľte mi, aby som oznámil stanovisko klubu poslancov za SMER – sociálnu demokraciu pred záverečným hlasovaním o tlači 808. SMER – sociálna demokracia k tomuto návrhu podala dva dôležité pozmeňujúce návrhy. Jeden hovorí o tom, že chceme všetkým osobám nad 60 rokov vyplatiť 500 eur v hotovosti do 31. januára, ale v žiadnom prípade to nepodmieňovať očkovaním. Má to pomôcť ľuďom, pokiaľ ide o zdražovanie aj pokiaľ ide o zvládnutie celej pandemickej situácie. Druhý návrh je navýšenie rozpočtovej kapitoly ministerstva zdravotníctva o 300 mil. na stabilizáciu zdravotníckeho personálu. Myslím si, že toto je asi najpodstatnejší krok, ktorý by sme mali v súčasnosti urobiť v boji proti pandémii. Vážený pán predseda, celkom nerozumieme, ak v návrhu zákona je ustanovenie, ktoré umožňuje prenášanie finančných prostriedkov z roku 2021 do roku 2022, a finančných prostriedkov je dostatočne, prečo nemôžeme každému jednému nad 60 rokov vyplatiť určitú sumu peňazí a prečo to musíme podmieňovať očkovaním. Takýto návrh zákona považujeme za segregačný a diskriminačný a nespravodlivý voči veľkej časti ľudí nad 60 rokov. Preto chcem v mene poslaneckého klubu strany SMER – sociálna demokracia oznámiť, že pokiaľ neprejde ani jeden z našich pozmeňujúcich návrhov alebo z pozmeňujúcich návrhov, ktoré predložil pán poslanec Taraba, poslanecký klub strany SMER, ak teda to nebude tých 500 eur bez podmienky očkovania a tých 300 mil. pre zdravotnícky personál, nemôže tento návrh z týchto dôvodov podporiť. Ďakujem pekne.
S. Janiš, poslanec: (2005-12-13):
Môj pozmeňujúci doplňujúci návrh: „Za čl. III sa pripája čl. IV, ktorý znie: „Zákon č. 259/2001 Z. z. o Železničnej spoločnosti, a. s., a o zmene a doplnení zákona Národnej rady Slovenskej republiky č. 258/1993 Z. z. o Železniciach Slovenskej republiky v znení zákona č. 152/1997 Z. z. sa mení takto: „§ 18 ods. 2 sa vypúšťa.“.“.“ Články IV a V sa prečíslujú. Kratučké zdôvodnenie. V rámci prebiehajúcej transformácie Železničnej spoločnosti dňom 1. januára tohto roku zanikla táto spoločnosť bez likvidácie s rozdelením na 2 nástupnícke organizácie, dňom 1. 1. boli založené podľa Obchodného zákonníka Železničná spoločnosť Cargo Slovakia, a. s., a Železničná spoločnosť Slovensko, a.s. Predmetné ustanovenie § 18 ods. 2 nemožno po 1. 1. aplikovať na nástupnícke spoločnosti, ktoré sa v plnej miere spravujú podľa Obchodného zákonníka, a preto je dôvodné tento § 18 ods. 2 zrušiť. Ďakujem.
B. Bugár, podpredseda NR SR: (2001-11-29):
J. Cuper, poslanec: Keďže bolo porušené uznesenie Národnej rady o tom, že vysielanie z Národnej rady bude len v zázname, a potom bude odvysielané, bolo porušené uznesenie Národnej rady, žiadam, aby bolo prerušené zasadanie Národnej rady, aby bolo zvolané politické grémium a aby Národná rada rozhodla o tom, ako sa bude pokračovať ďalej v tom uznesení, ktoré bolo schválené predtým, alebo či platí uznesenie alebo bude schválené nové uznesenie.
Šimko, Ivan, minister vnútra SR (2023-05-25):
Keď už mám tú možnosť, tak samozrejme. Vážené panie poslankyne... (Prerušenie vystúpenia predsedajúcim.)
Kollár, Boris, predseda NR SR (2020-03-24):
Ďakujem predsedníčke mandátového a imunitného výboru za podanie informácie. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Predsedníčka mandátového a imunitného výboru priniesla návrh uznesenia Národnej rady. Dávam o tomto návrhu uznesenia hlasovať. (Hlasovanie o uznesení Národnej rady Slovenskej republiky z 24. marca 2020 k informácii Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky .) Prezentujte sa a hlasujte, prosím. (Hlasovanie.) Prítomných poslancov v sále 119, za 119. Konštatujem, že sme uznesenie o nastúpení náhradníkov schválili. Prosím náhradníkov Radovana Marcinčina, Marka Šefčíka, Juraja Gyimesiho, Richarda Nemca, Sebastiána Kozareca, Vojtecha Tótha, Vladimíra Zajačika, Jozefa Hlinku, Evu Hudecovú, Miroslava Žiaka, Milana Laurenčíka, Marka Antala, Alexandru Pivkovú, Petra Cseha, Rastislava Jíleka, Romana Foltína, Radovana Slobodu, Radovana Kazdu a Vieru Leščákovú, aby sa dostavili do rokovacej sále. Pristúpime k sľubu poslancov . Prosím náhradníkov, ako som ich uviedol, aby postupne predstúpili pred rečnícke miesto a zložili Ústavou Slovenskej republiky predpísaný sľub. Chcem pripomenúť, že poslanec skladá sľub tak, že po verejnom prečítaní textu sľubu priloží pravú ruku na Ústavu Slovenskej republiky, povie slovo sľubujem a podá ruku predsedovi Národnej rady. Poslanec svojím podpisom potvrdí zloženie sľubu. Chcem vás informovať, že na základe rozhodnutia hlavného hygienika Slovenskej republiky každý poslanec Národnej rady je povinný vykonať pred zložením sľubu a po jeho potvrdení podpisom dezinfekciu rúk. Súčasne každý poslanec musí mať na tvári tvárovú masku, rúšku, a nosiť ho v celom objekte Národnej rady vrátane rokovacej sály aj počas svojich vystúpení na tejto schôdzi Národnej rady, ako aj na ďalších schôdzach Národnej rady vrátane výborov. Teraz poprosím podpredsedu Národnej rady Gábora Grendela, aby prečítal ústavné znenie sľubu poslanca a postupne uvádzal mená náhradníkov. Zároveň prosím všetkých prítomných, aby počas skladania sľubu stáli. Ďakujem.
Grendel, Gábor, podpredseda NR SR (2020-07-24):
Pán poslanec Pčolinský.
Ďuriš Nicholsonová, Lucia, podpredsedníčka NR SR (2017-03-29):
Na vaše vystúpenie, pán poslanec, registrujem 3 faktické poznámky. Končím možnosť prihlásiť sa s faktickou poznámkou. Pán poslanec Budaj, nech sa páči.
Gaborčáková, Soňa, poslankyňa NR SR (2018-12-03):
Ďakujem za pripomienky. Ja chcem povedať jednu vec. Pre mňa je kľúčové, aby trpiaci ľudia, ktorí sa naozaj ocitli v hmotnej núdzi, v prvom rade boli poriešení, ak niečo ide z tejto kapitoly. Preto som si povedala, že ten dotačný systém, ak má byť niekomu vedený, tak je to v prvom rade tým, ktorí sú tam. To znamená, tí naozaj starí a chorí, ktorí si nevedia zabezpečiť príjem iným spôsobom ako cez invalidnú alebo dôchodkovú dávku. To znamená, ak rieši dotačný systém, lebo tento zákon otvára dotačný systém, tak pridávam ďalšiu cieľovú skupinu. Ja sa neprihováram k nejakým obedom zadarmo v školských jedálňach, deťom, atď., ja vytváram úplne nový nástroj na podporu ľudí, ktorí sa ocitli v hmotnej núdzi a sú invalidnými alebo starobnými dôchodcami. Čo sa týka tých jedální, tak naozaj pán minister si mohol dať tú prácu a keď videl v rámci štatistík, že sa vydáva iné jedlo denne, on by mal vlastne prehľad, či to boli obedy alebo iné jedlo denne, mal tlačiť vlastne na ZMOS, aby si upravili tie jedálne. Lebo naozaj, keby mu záležalo na tom, aby tie deti mali teplú stravu, tak by si povedal, áno, dostávate odo mňa dotáciu, ale, prosím vás, plňte si aj vy svoje podmienky, aby tie deti nejedli bagety. Čiže toto je aj problém ministerstva, že tá spätná väzba tam niekedy nie je. Čo sa týka toho rozšírenia, už som povedala vlastne o tých dôchodcoch, prečo ak otvárame dotačnú formu hmotná núdza, musíme riešiť tých, ktorí to potrebujú. A čo sa týka tých starodôchodcov, no komu sme pomohli, tomu sme pomohli, ale naozaj niektorí sú veľmi sklamaní a tí práve, čo mali nízke dôchodky, tí práve mnohokrát nemajú ani na to teplé jedlo denne. Takže ja naozaj nehovorím populisticky, ja poznám tých ľudí. A ja im chcem pomôcť. A ja som tu na to, aby som to povedala. Ďakujem.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 131 poslancov, za 84, proti 15, zdržalo sa 32, hlasovali všetci prítomní. Konštatujem, že tento návrh sme schválili. Pristúpime k tretiemu čítaniu o návrhu zákona. Otváram rozpravu v rámci tohto čítania. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spravodajca, prosím, uveďte odporúčanie gestorského výboru.
V. Veteška, podpredseda NR SR: (2004-09-10):
Ďalej by som vás chcel informovať, vážené panie poslankyne, páni poslanci, že poslanecké grémium pod vedením pána predsedu Hrušovského navrhuje a dohodlo sa na tom, že by sme teraz nepokračovali rokovaním o zákone, ktorý predkladá pán poslanec Šulaj, ale aby sme rokovali o druhých čítaniach zákonov, ktoré má predkladať pán László Miklós, minister životného prostredia. Prosím, aby som dostal od vás na to všeobecný súhlas. Pán minister Gyurovszky v zastúpení pán ministra životného prostredia je prítomný na predloženie zákonov. Môžeme takto pokračovať, prosím? (Súhlasná reakcia pléna.) Ďakujem pekne. Budeme pokračovať druhým čítaním o vládnom návrhu zákona o obchodovaní s emisnými kvótami a o zmene a doplnení niektorých zákonov . Vládny návrh zákona ste dostali pred prvým čítaním ako tlač 758, spoločnú správu výborov máte ako tlač 758a. Prosím pána ministra Gyurovszkého, aby v zastúpení ministra životného prostredia predmetný vládny návrh zákona odôvodnil.
Petrák, Ľubomír, poslanec NR SR (2013-05-23):
Pán predseda, konštatujem, že sme prerokovali a odhlasovali všetky návrhy, ktoré boli vznesené v rozprave a prednesené aj v spoločnej správe, a konštatujem, že bolo schválené uznesenie k prerokúvanej správe. Ďakujem.
P. Paška, predseda NR SR: (2008-12-02):
Pán poslanec Podmanický.
Kočiš, Eduard, poslanec NR SR (2020-06-09):
Ďakujem za slovo, pán predsedajúci. Pani kolegyňa Halgašová, náš zákon nehovorí o úplnom zákaze nedeľného predaja, sú tam určité výnimky. Ako argumentoval aj Zväz obchodu, tvrdí stále jedno a to isté, nedeľa je dňom, čo sa týka najnižšieho obratu celkových tržieb. Pochádzam zo severovýchodného Slovenska a ak ste argumentovali tým, že strata 30 alebo 40 eur v rámci príplatkov za nedeľnú odpracovanú zmenu; áno, je to v našich zemepisných končinách na severovýchode Slovenska veľa, ale deväť z desiatich pracovníkov, ktorých sa to bezprostredne týka, mi s čistým svedomím povedali, že radšej tento čas strávia s rodinou alebo niekde v prírode ako v práci. To sú odpovede od ľudí, ktorých sa to naozaj týka, od ľudí z praxe. Nepretržité prevádzky v určitých profesiách, kde je naozaj nevyhnutná 24-hodinová zmena, tak na tú nikto siahať nebude ani nemôže. A čo sa týka zákazu nedeľného predaja, tak nemyslím si, aby vami prezentované katastrofálne finančné dôsledky boli naozaj reálne a relevantné, nakoľko sú krajiny v strednej Európe, kedy, keď vlastne ten predaj je v nedeľu buď obmedzený, alebo zakázaný a nedovolím si tvrdiť, aby malo to nejaké ekonomické dôsledky, či už v terajšom stave v čase koronakrízy, alebo pred koronakrízou, alebo po nej, ku ktorej sa určite úspešne dopracujeme. Takže naozaj tento zákon neberte ako niečo, že nechceme dať týmto zamestnancom zarobiť, ale jednoducho chceme, aby ten čas, ktorý v práci by museli stráviť, aby strávili naozaj zmysluplne, najmä s rodinami. Ďakujem pekne.
Laurenčík, Milan, podpredseda NR SR (2022-03-22):
Na faktické poznámky bude reagovať pán poslanec Milan Mazurek, nech sa páči.
P. Hrušovský, podpredseda NR SR: (2001-10-04):
(Hlasovanie.) Prítomných 87, za návrh 85, nehlasovali 2. Konštatujem, že návrh sme schválili. Pán poslanec Rusnák podal v mene 3 poslaneckých klubov návrh na voľbu poslanca Národnej rady Slovenskej republiky za člena výboru Národnej rady Slovenskej republiky pána poslanca Jozefa Krumpolca, za člena výboru pre vzdelanie, vedu, mládež a šport. Prosím, prezentujme sa, budeme hlasovať o zaradení tohto bodu programu, ktorý by sme prerokovali ihneď, pokiaľ snemovňa rozhodne, že súhlasí so zaradením tohto bodu na rokovanie schôdze. Hlasujeme. (Hlasovanie.) Prítomných 81, za 70, proti 1, zdržali sa 4, nehlasovalo 6. Návrh sme schválili. Pristúpime k hlasovaniu o návrhu na voľbu poslanca Národnej rady Slovenskej republiky za člena výboru Národnej rady Slovenskej republiky pána poslanca Jozefa Krumpolca, za člena výboru pre vzdelanie, vedu, mládež a šport . Prosím, prezentujme sa a hlasujme. (Hlasovanie.) Prítomných 78, za návrh 68, proti 3, zdržali sa 4, nehlasovali 3. Konštatujem, že návrh sme schválili a Národná rada zvolila poslanca Jozefa Krumpolca za člena Výboru Národnej rady Slovenskej republiky pre vzdelanie, vedu, mládež a šport. Páni poslanci dovoľte, aby som v mene 4 poslaneckých klubov – SDK, KDH, SDĽ, SOP –, HZDS sa môže pridať spolu s ostatnými, navrhol doplnenie 51. schôdze Národnej rady Slovenskej republiky o ďalší bod programu, ktorým je návrh vlády na skrátené legislatívne konanie o vládnom návrhu zákona, ktorým sa mení zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení zákona č. 154/1999 Z. z. a ktorým sa mení a dopĺňa zákon č. 328/1991 Zb. o konkurze a vyrovnaní v znení neskorších predpisov. Páni poslanci, prosím, prezentujme sa a hlasujme o návrhu. (Hlasovanie.) Prítomných 72 poslancov. (Hlasy z pléna.) O návrhu budeme rokovať po hodine otázok, v prípade, že gestorský výbor... V krátkom čase návrh dostanete. Panie poslankyne, páni poslanci, prezentujme sa a hlasujme. (Hlasovanie.) Prítomných 72 poslancov. Chcem vás informovať, že uvedený návrh vlády je doručený gestorskému výboru, ktorý bude rokovať o tomto návrhu ihneď po zaradení tohto bodu programu do rokovania 51. schôdze Národnej rady. Panie poslankyne, páni poslanci, v rokovaní Národnej rady budeme pokračovať ďalším bodom programu, ktorým je návrh poslankyne Národnej rady Slovenskej republiky Kataríny Tóthovej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Prosím pani poslankyňu Tóthovú, ktorá v tejto chvíli nie je v rokovacej sále, aby sa dostavila na rokovanie. Pani poslankyňa Tóthová nie je prítomná v rokovacej sále. Nech sa páči, pán poslanec Cuper. J. Cuper, poslanec: Vážený pán predsedajúci, ja som chcel odkázať istej jednoduchej Márii z Košíc, ktorá si včera sťažovala v Národnej obrode, že ja brzdím rokovanie parlamentu, aby si láskavo povšimla, že kto nie je v rokovacej sále a kto od rána brzdí rokovanie v tomto parlamente. Zišli ste sa o 10.00 hod. O 11.30 hod. už zasa nie ste uznášaniaschopní. Ďakujem za pozornosť.
Bugár, Béla, podpredseda NR SR (2017-06-15):
Vážené panie poslankyne, páni poslanci pristúpime k odhlasovaniu prerokovaných bodov. Najprv budeme hlasovať v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 369/1990 Zb. o obecnom zriadení (tlač 574). Dávam slovo pánovi poslancovi Grendelovi, aby uviedol hlasovania. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 574.)
Matovič, Igor, poslanec NR SR (2023-12-15):
Veronika, ako vždy klinček po hlavičke si trafila a snažíš sa odhaľovať tie zákutia, ktoré sa presne ľudia ako Robert Kaliňák snažia zašmodrchať v návrhoch zákonov tak, aby si ich príliš veľa ľudí nevšimlo. Kaliňákovi, samozrejme, že nejde o nič iné, a teda už tobôž nie o verejný záujem, ako o biznis. Vždy mu v politike o biznis išlo. Takto sa dohodli s Robertom Ficom, Petrom Pellegrinim a s ostatnou tou skorumpovanou bandou, s ktorými tu dvanásť rokov Slovensko rozkrádali a za dvanásť rokov rozkradli 30 mld. eur. Ak by tých 30 mld. eur sme ustrážili, alebo ich voliči si ustrážili a nebolo im to ukradnuté a nedovolili by im vládnuť, tak už od roku 2006 mohli mať dôchodci o 200 eur mesačne každý jeden dôchodok vyšší. Alebo od roku 2006 mohli mať na deti 200 eur na dieťa a nie almužnu, ako v priemer oni dávali a dokopy s daňovým bonusom ani nie 40 eur. Ale to by muselo ich voličom záležať na verejných financiách, na ochrane verejných financií a nemohli by chceť len podľahnúť čaru osobnosti Roberta Kaliňáka, Fica, Pellegriniho a podobných, ktorých cieľom je len zblbnúť svoje voličky, získať hlasy a potom vo veľkom ich rozkrádať. Samozrejme, že to, čo tu predložil spravodajca Malatinský, podľa mňa ani tomu nerozumie, mu poslal Kaliňák na to, aby Kaliňák bol Bohom nad exportom zbraní. A zároveň si zrušil lehotu, dokedy musí rozhodnúť. No čo je to, keď sa takáto pečiatka, takáto právomoc dostane do rúk skorumpovaného človeka, nie je to nič iné len diaľnica ku korupcii úplatkom, lebo jednoducho od neho bude záležať, od jeho dobrej vôle, kedy, komu, aké povolenie dá. A tá dobrá vôľa bude stáť desiatky či stovky miliónov.
Hanuliaková, Jana, poslankyňa NR SR (2024-02-07):
Kolega Štefunko, mne je naozaj veľmi smutno a už aj tak fyzicky nevoľno z toho, čo tu vidím zo strany vládnej koalície, tú ignoráciu a aroganciu. A ty si opäť veľmi pekne opísal celú situáciu toho, kam sa naša krajina rúti, že čo tu vlastne plánuje táto vládna koalícia, aký dopad to naozaj bude mať na všetko, na podnikanie, na odchod mladých ľudí, na obraz Slovenska v zahraničí, bezpečie, stav demokracie. Nerozumiem, že prečo chcú toto všetko ľudia z koalície obetovať, že nemajú v sebe naozaj ani kúsok uvedomenia sa. Veď sme tu v tejto Národnej rade všetci preto, aby sme sa snažili nájsť to najlepšie pre Slovensko, pre budúcnosť, pre budúcnosť našich detí. Tak, prosím, nerobte to len kvôli pár pokriveným jedincom. Ďakujem.
Pellegrini, Peter, doterajší predseda NR SR (2016-03-23):
Vážené panie poslankyne, vážení poslanci, pýtam sa, či každý poslanec využil svoje právo hlasovať. Ak áno, vyhlasujem tajné hlasovanie týmto za skončené a prosím overovateľov, aby spočítali hlasy a vyhotovili zápisnicu o výsledku tajného hlasovania. Do tej doby, kým nebudeme mať výsledky, vyhlasujem prestávku. (Prestávka. Spracúvanie výsledkov tajného hlasovania.) (Po prestávke.)
Štarchoň, Peter, poslanec NR SR (2019-10-23):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a podľa Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky, pričom zo znenia uvedeného návrh zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedené návrh prerokoval do 30 dní a gestorský výbor do 32 dní od prerokovania návrhu zákona v prvom čítaní. Pán predsedajúci, prosím, otvorte rozpravu k uvedenému návrhu zákona.
Grendel, Gábor, podpredseda NR SR (2022-06-21):
Pán poslanec Tomáš Lehotský.
Laššáková, Jana, podpredsedníčka NR SR (2014-03-20):
S reakciou pán poslanec Fronc, nech sa páči.
B. Bugár, podpredseda NR SR: (2002-12-12):
(Hlasovanie.) Prítomných je 127 poslancov, za návrh 118, proti 2, zdržali sa 6, nehlasoval 1. Konštatujem, že tento návrh sme schválili. Nech sa páči. Ľ. Navrátilová, poslankyňa: Uznesenie Národnej rady Slovenskej republiky k rozpočtu Sociálnej poisťovne na rok 2003. Národná rada Slovenskej republiky po A. konštatuje, že návrh rozpočtu Sociálnej poisťovne na rok 2003 bol predložený v súlade s § 7 ods. 1 písm. a) zákona Národnej rady Slovenskej republiky č. 274/1994 Z. z. o Sociálnej poisťovni v znení neskorších predpisov v termíne predloženia návrhu štátneho rozpočtu. Po B. predpokladá k 31. decembru 2003 v základnom fonde nemocenského poistenia zostatok v sume 900 miliónov korún, v základnom fonde dôchodkového zabezpečenia zostatok 700 miliónov korún, v základnom fonde poistenia zodpovednosti za škodu zostatok v sume 1 191 567 tisíc korún, v rezervnom fonde zostatok v sume 2 519 910 tisíc korún, v správnom fonde zostatok 0. Po C. berie na vedomie, že prípadný deficit v základnom fonde dôchodkového zabezpečenia bude riešený, ak sa nenaplnia príjmy v tomto fonde podľa predpokladov zapracovaných v návrhu rozpočtu Sociálnej poisťovne na rok 2003 v súlade s § 2 ods. 4 zákona Národnej rady Slovenskej republiky č. 274/1994 Z. z. o Sociálnej poisťovni v znení zákona Národnej rady Slovenskej republiky č. 374/1994.  Po ďalšie. Zvýšenie dôchodkov v roku 2003 o 5  percent predstavuje sumu 2 084 miliónov korún. Po E. schvaľuje rozpočet Sociálnej poisťovne na rok 2003 s tým, že príjmy budú vo výške 102 908 534 tisíc korún, výdavky vo výške 97 597 057 tisíc korún, v tom základný fond nemocenského poistenia 10 063 700 tisíc korún, základný fond dôchodkového zabezpečenia 84 114 458 tisíc korún, základný fond poistenia za škodu 500 miliónov korún. Správny fond 2 857 294 tisíc korún, tvorba rezervného fondu vo výške 3 040 139 tisíc korún a celkový bilančný rozdiel 5 434 687 tisíc korún, a to pri predpokladanom počte 4 629 zamestnancov Sociálnej poisťovne, pri predpokladanom počte 3 006 800  poistencov fondu nemocenského poistenia a pri predpokladanom počte 2 619 661 poistencov fondu dôchodkového poistenia.
Laššáková, Jana, podpredsedníčka NR SR (2015-02-04):
Pán poslanec Viskupič.
Šeliga, Juraj, podpredseda NR SR (2020-05-14):
Ďakujem pekne. Kým otvorím všeobecnú rozpravu, len procesné informácie, aby v tom nebol chaos. Keďže teraz bude otvorená rozprava k prvému čítaniu, keď prejde tá rozprava, záleží, kto sa prihlási, neprihlási, samozrejme, tak potom budeme hlasovať o prvom čítaní. Ak to stihneme pred 19.00 hod. ešte, tak už nebudeme pokračovať dnes v rokovaní Národnej rady, keď to nestihneme, budeme pokračovať v zmysle toho, čo sme sa dohodli o tomto návrhu zákona, aj po 19.00 hod. s tým, že sme sa dohodli, aby bol čas, aby sa poslanci mohli detailnejšie oboznámiť, výbory v druhom čítaní, ak to náhodou prejde, budú až zajtra a tam rokovanie Národnej rady zajtra začne až o 10.30 hod., aby tam bol dostatočný priestor. Dúfam, že som vás všetkých zmiatol, takže dneska... (povedané so smiechom a smiech v sále), dnes, dnes, ak toto prejde rýchlo, odhlasujeme prvé čítanie, pôjde sa do výborov, preruší sa tento bod, dokončí sa do 19.00 hod., pani Tomanová, ak by sme to stihli a ak nie, tak budeme pokračovať aj po 19.00 hod. Dobre. Otváram všeobecnú rozpravu, nedostal som žiadnu písomnú prihlášku. Pýtam sa, či sa chce niekto prihlásiť ústne. (Ruch v sále.) Nech sa uzatvára možnosť, nech sa páči, pán poslanec Kuffa. (Reakcie z pléna.) Poprosím, poprosím, pán poslanec má právo vystúpiť v rozprave, umožníme mu to. Nech sa páči, pán poslanec Kuffa.
Fitz, Peter, poslanec NR SR (2013-09-11):
Ďakujem za slovo. V rozprave vystúpili piati poslanci: poslanec Sólymos, poslankyňa Žitňanská, Hlina, Viskupič a poslanec Simon. Poslanec Sólymos a pani poslankyňa Žitňanská dali návrh na stiahnutie predmetného zákona z rokovania. Dajte, prosím, hlasovať o tomto návrhu.
Danko, Andrej, predseda NR SR (2018-11-29):
Je všeobecný súhlas, vážení páni? (Nesúhlasné reakcie z pléna.) Prosím, prezentujme sa a hlasujme o návrhu pána poslanca Baláža. (Hlasovanie.) Prítomných 136 poslancov, za 81, proti 51, zdržali sa 2, nehlasovali 2. Konštatujem, že sme návrh pána poslanca prijali. Druhý procedurálny návrh, pani poslankyňa Sárközy.
Danko, Andrej, podpredseda NR SR (2024-01-25):
Poslanec Pročko.
D. Gabániová, poslankyňa: (2007-12-06):
Takže, pán predsedajúci, prosím, odhlasovali sme všetky návrhy z informácie a všetky návrhy, ktoré odzneli v rozprave. Dajte, prosím, hlasovať podľa § 84 ods. 2 rokovacieho poriadku Národnej rady Slovenskej republiky, aby sme posunuli návrh zákona do tretieho čítania.
Kollár, Boris, predseda NR SR (2023-03-15):
Prosím vás pekne, nenaťahujte, nerobte z toho politické body. Tunak sa má hlasovať a nie vaše osobné stanovisko.
Vaľová, Jana, poslankyňa NR SR (2010-11-03):
Ďakujem veľmi pekne. Pán kolega, samozrejme, donekonečna treba opakovať niekomu, kto veľmi ťažko chápe, že mestá a obce nebudú mať finančné prostriedky. A presne si myslím to isté, že vláda sa jednoducho zbaví zodpovednosti a povie, že títo primátori a títo starostovia sú tí, ktorí nevedia hospodáriť. Pán kolega, chcela by som povedať, že, samozrejme, aj vy ste dokázal to, čo som na začiatku povedala ja v rozprave, že je tu určité kocúrkovo a určitá nekompetentnosť koalície, pretože jeden deň vydá takýto doklad o určitej veci a druhý deň vydá inú doložku k tomuto zákonu. A jednoducho poviem to ľudovo ešte raz, aby to všetci pochopili, čo sa týka tohto zákona. Samozrejme, že občan si môže slobodne voliť zariadenie, ale či sa vôbec do tohto zariadenia dostane, či nerozdelíme občanov na privilegovaných občanov, ktorí dostanú tieto služby, pretože na všetkých sa finančné prostriedky neujdú v tých mestách a obciach, a či neurobíme to, že občania budú nie tí, ktorí tieto služby nedostanú, pretože mestá a obce im nebudú mať ich z čoho zaplatiť. A teraz to poviem ešte raz ľudovo, môžeme ísť do obchodu si alebo môžeme ísť do obchodnej siete kľudne si vyberať slobodne, čo si chceme kúpiť, ale musíme mať na to peniaze v peňaženke. Takže jednoznačne, ak tie peniaze nemáme, ak ste ich tam nepreviedli od roku 2003 fiškálnou decentralizáciou, ak ste ich za osem rokov nevedeli riešiť, dneska to opäť neriešite a opäť riešite iba čiastočné veci v tomto zákone bez toho, aby ste povedali, občan, odkiaľ na to mesto zoberie? Pretože môžeš si ty vyberať, čo chceš, ak na to nebudeš mať peniaze v peňaženke, ak na to nebude mať mesto a obec v kase, takže nedostaneš nič. Takže ja sa toho obávam, že niektorí občania skutočne tú službu vôbec nedostanú a vôbec sa k tejto službe nedostanú a bude to ešte omnoho horšie, ako keď si mohli vybrať zariadenia vyššieho územného celku alebo mesta... (Prerušenie vystúpenia časomerom.)
Figeľ, Ján, podpredseda NR SR (2012-11-29):
Na vystúpenie pána poslanca Švejnu majú faktické poznámky pán Kamenický, Brocka, a Kuffa. Uzatváram možnosť faktických poznámok. Nech sa páči, pán Kamenický.
R. Kaliňák, podpredseda vlády a minister vnútra SR: (2007-02-08):
Medzi neprítomnými sú: pán podpredseda vlády a minister spravodlivosti Štefan Harabin, pracovná cesta mimo Bratislavy, zastupujem ho ja. Minister pôdohospodárstva Milan Jureňa, zahraničná pracovná cesta, zastupuje pán minister životného prostredia Izák. Minister hospodárstva Ľubomír Jahnátek je na pracovnej ceste s pánom prezidentom, zastúpi ho pán minister dopravy, pôšt a telekomunikácií Vážny. Ďalej ospravedlňujem pána podpredsedu vlády Dušana Čaploviča, ktorý je na Konferencii o rodovej rovnosti, nie sú naňho kladené žiadne otázky, pán minister zdravotníctva, ktorý nám ochorel, nie sú naňho kladené otázky, pán minister obrany František Kašický je na zahraničnej pracovnej ceste v Španielsku, nie sú naňho kladené otázky. Pán podpredseda, skončil som.
Sulík, Richard, predseda NR SR (2011-06-02):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Nikto. Vyhlasujem rozpravu za skončenú. (Reakcia navrhovateľa.) Stanovisko? Nech sa páči. V rozprave zaujme stanovisko navrhovateľ.
Pellegrini, Peter, predseda NR SR (2015-09-16):
Tak som vás asi nepočul. Poprosím, prezentujme sa a hlasujme, nakoľko pán poslanec Hlina vyjadril nesúhlas s takýmto návrhom. (Hlasovanie.) Prítomných 127 poslancov, za hlasovalo 110 poslancov, proti boli 3, zdržalo sa 9 poslancov, nehlasovali 5. Konštatujem, že budeme dnes o bode týkajúcom sa migračnej krízy rokovať do skončenia bodu, respektíve dnes maximálne do dvadsiatej druhej. V tom prípade by sme ráno o 8.30 pokračovali ďalej v rozprave. Ešte predtým, ako otvoríme prvý bod, dávam slovo spoločnej spravodajkyni z ústavnoprávneho výboru pani poslankyni Anne Vittekovej, aby uviedla hlasovanie o návrhu uznesenia k správe generálneho prokurátora o činnosti prokuratúry v roku 2014 (tlač 1555). Tento bod sme ako posledný prerokovali na minulej, 53. schôdzi Národnej rady. Pani poslankyňa, nech sa páči, uveďte hlasovanie o tejto správe. (Hlasovanie o návrhu uznesenia k Správe generálneho prokurátora Slovenskej republiky o činnosti prokuratúry v roku 2014 a poznatkoch prokuratúry o stave zákonnosti v Slovenskej republike , tlač 1555.)